то́й тя̀ по поря́дку и чи́ну всѣ̂мъ подоба́ющымъ и бг҃олюбє́знымъ тайнонау́читъ: єще́ же па́че къ бг҃оугѡ́днымъ и духо́внѣйшымъ, и мнѡ́гимъ недовѣ́дѡмымъ руководи́ти и́мать, зря́ тя ѿ душѝ ра́дующася ѡ умѣ́ренности и простотѣ̀ и ху́дости, во бра́шнѣхъ же и питіи́хъ, и покрыва́лѣхъ и ѡдѣя́ніихъ, и дово́льствующася потре́бными и прили́чными и ну́ждными, а не изли́шними и мя́гкотными, и́миже велича́ются со украше́ніемъ и блиста́ніемъ безу́мнѡ живу́щіи, и са́ми на себѐ и на своѐ спасе́ніе ме́чь дви́жутъ